Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 47

8. évfolyam Évi óraszám: 148 (nyelv: 74, irodalom: 74) Belépõ tevékenységformák Kulturált nyelvi magatartás Tájékozódás az alapvetõ tömegkommunikációs mûfajokban; a tömegkommunikáció szerepének és hatásának fölismerése. Együttmûködés a beszédpartnerekkel, a másik ember közlésének egyre pontosabb felfogása a mindennapi helyzetekben, képesség az önellenõrzésre a kommunikációs magatartásban. Irodalmi mûvekben, filmekben megjelenõ emberi kapcsolatok, cselekedetek, érzelmi viszonyulások, konfliktusok összetettségének felfogása, értelmezése és megvitatása. A nyelvváltozatok szókészletének tudatos használata a különféle kommunikációs helyzetekben, a nyelvi illemnek megfelelõen. Együttmûködés a társakkal például szituációs vagy szerepjátékban. Szövegértés A gyakoribb tömegkommunikációs mûfajok elemzése, jelentésének kibontása, hatáskeltõ eszközeinek fölismerése, megnevezése, értékelése tanári segítséggel. A tájékoztató és a véleményt közlõ mûfajok elkülönítése: hír, tudósítás; cikk, kommentár; riport, interjú. Az olvasott szépirodalmi és egyéb szövegek mögöttes jelentéseinek tudatos keresése, önálló megfogalmazása. A mûvészi kifejezésmódok, stíluseszközök funkcióinak megfigyelése, értelmezése. Az adott mûhöz kötõdõ kifejezésmód néhány jellemzõjének értelmezése, értékelése a szükséges fogalmak használatával az egyéni vélemény néhány szavas megfogalmazásával. Szövegalkotás Tapasztalatszerzés a mindennapi élet alapvetõ hivatalos iratainak (kérdõív, nyugta, kérvény, önéletrajz) megfogalmazásában. Mindennapi élethelyzetekhez, irodalmi olvasmányokhoz kapcsolódó véleményalkotás és -nyilvánítás árnyalt kifejezésmódjainak ismerete és használata. Ismertetés, könyvajánlás, kritika írása, kiselõadás tartása irodalmi mûvekrõl különféle idézési módok alkalmazásával, például egyenes és függõ idézet, teljes mondat, kulcsszó stb. idézésével. Irodalmi és filmszereplõk jellemének megítélése, érvelés a saját álláspont mellett a szöveg felhasználásával. Olvasmányválasztás indoklása néhány szempont felsorolásával. Tanulási képesség Mindennapi, közéleti és szakmai problémákról vagy irodalmi témákról ismeretek, érvek, példák gyûjtése a könyvtári tárgyi katalógus segítségével. Önálló problémafelvetés, források kiválasztása, többféle forrásból gyûjtött anyag válogatása, feldolgozása önállóan vagy csoportmunkával, az összegyûjtött anyagról szóbeli és/vagy írásos beszámoló készítése. A tanult mûvek közvetlen és tágabb kontextusára vonatkozó ismeretek bõvítése önálló könyvtári munkával; az adatok felhasználása az értelmezésben, elemzésben. A magyar nyelv életének, rendszerének ismerete Mondatelemzési jártasság az összetett mondat feldolgozásában: a tagmondatok sorrendjének, a szintagmák szerkezetének és jelentésének fölismerése, értelmezése, fogalmi szintû megnevezése. A magyar nyelv legfõbb szórendi szabályainak helyes alkalmazása. A mondattani és nyelvhelyességi ismeretek biztonságos alkalmazása a szóbeli és írásbeli megnyilatkozásokban. Az idézés és a párbeszéd írásmódjának helyes alkalmazása. A helyesírás értelemtükröztetõ szerepének belátása és felhasználása. Tájékozottság a magyar nyelv életére vonatkozó alapvetõ nyelvtörténeti tényekrõl, a magyar nyelv jellemzõ sajátosságairól (nyelvtípusáról). Igény a magyar nyelv és a tanult idegen nyelvek nyelvtani szerkezetének összehasonlítására. Tájékozottság a tanulók nyelvhasználatában elõforduló nyelvváltozatok nyelvhelyességi kérdéseiben. Az irodalom és az olvasó kapcsolata Vizsgálódás a népszerû irodalom mûfajaiban: a lektûr, a krimi hatáskeltõ eszközeinek megismerése. Népszerû epikus mûfajok, drámai vagy filmalkotások elemzése a hatáskeltés, a bennünk megjelenõ tipikus helyzetek és jellemek szempontjából. Toposzok, sémák és sablonok fölismerése és szerepének értékelése a szórakoztató irodalmi és filmalkotásokban. Különféle olvasók véleményének, attitûdjének fölismerése az elemzett mûvekben. A befogadás tapasztalatainak tudatosítása, a téma, az írói látásmód és álláspont megértése. Az irodalmi kifejezésformák sajátosságai A szöveg hangzásának és írott képének összefüggése, az illusztráció, a tipográfiai eszközök szerepének átlátása. A képversnek mint sajátos formának megismerése és értelmezése. A mûvészi kifejezésmódok, stíluseszközök funkcióinak megfigyelése, értelmezése. A megismert mûfajok, stílusalakzatok, szóképek megnevezése, jellemzése példákkal. A magyar irodalom nagyobb korszakaira vonatkozó ismeretek önálló összefoglalása. Korokhoz kötõdõ ismétlõdõ témák, kérdésfelvetések meglátása irodalmi mûvekben és értekezõ prózai alkotásokban. Egy-egy irodalmi mû fogadtatásának ismerete a saját korában, jelentõsége az utókor szemében. Párhuzamok keresése a Nyugat elsõ nemzedékének irodalmi alkotásai és a korabeli képzõmûvészet között – más tantárgyakban tanult ismeretek, könyvtári adatgyûjtés felhasználásával. Tájékozódás az irodalom kronológiájában és „földrajzában”, a helyi hagyományok, irodalmi emlékek ismerete. Az olvasott mûvek elhelyezése a korban, néhány fontos részlet fölidézése az alkotók életrajzából. Figyelem a kortársi kapcsolatokra, az irodalom és más mûvészeti ágak közti összefüggésekre. Hasonló témájú, azonos mûfajú mûvek összehasonlítása. Néhány alapvetõ irodalmi téma és motívum jelentésének elemzése. Rögtönzés a megismert drámai konvenciók és színházi formanyelv elemeinek alkalmazásával, a társmûvészetek eszköztárának bevonásával. MAGYAR NYELV Témakörök Tartalmak A tömegkommunikáció Alapismeretek a tömegkommunikációról nyelvi szempontból, elsõsorban a befogadás oldaláról. A tömegkommunikáció néhány gyakori szövegmûfaja: hír, tudósítás; cikk, kommentár, kritika; interjú, riport. A reklám, a hirdetés, az apróhirdetés eszközei és hatása. Az összetett mondat Az összetett mondat szerkezete, a tagmondatok sorrendje. Az alárendelõ és a mellérendelõ mondat fajtái. A szórend alapvetõ kérdései az egyszerû és az összetett mondatban. A többszörösen összetett mondat. A mondat és a szöveg viszonya. A tanult leíró nyelvtani fogalmak rendszerezése A nyelvi szintek. A nyelvi szintekrõl tanultak rendszerezése: a mondat szerkezete és jelentése, a szószerkezetek (szintagmák) kifejezõeszközei; a szófajok rendszere; alaktani ismeretek: szó, szóelem, egyszerû szó, összetett szó, alapszó, képzett szó; a magyar hangrendszer, a mo ndatfonetikai eszközök. Helyesírási ismeretek A magyar helyesírás alapelvei. Az összetett mondat központozása. A párbeszéd és az idézetek írásmódja. Kitekintés a magyar nyelv életére Szövegmûfajok és kifejezési formájuk Nyelvváltozatok és nyelvi normák a mai magyar nyelvben. Nyelvünk eredete, rokonsága. A magyar nyelv típusa: néhány hangtani, alaktani, mondattani sajátossága, szórendjének jellemzõi. A mindennapi élet néhány alapvetõ hivatalos irata: a nyugta, kérdõív, kérvény, önéletrajz tartalmi és formai kérdései. Ismeretek a véleménynyilvánítás néhány szóbeli és írásbeli mûfajáról az olvasmányok feldolgozásához kapcsolva: ismertetés, könyvajánlás, kritika, olvasónapló. Az idézés módja: egyenes és függõ idézet. A paródia kifejezõeszközei. Könyv- és könyvtárhasználat A tárgyi katalógus használata önálló feladat megoldásához, cédulázás, vázlat, forrásjegyzék készítése a gyûjtött adatokról. Fogalmak Összetett mondat: mondategész, mondategység (tagmondat), fõmondat, mellékmondat; utalószó, kötõszó, a mellérendelõ mondat fajtái: kapcsolatos, ellentétes, választó, magyarázó, következtetõ; az alárendelõ mondat fajtái: állítmányi, alanyi, tárgyi, határozó, jelzõi alárendelés; sajátos jelentéstartalmú mondat: feltételes, hasonlító; többszörösen összetett mondat. Mondatfonetikai eszközök rendszere: hangsúly, hanglejtés, szünet, tempó. A magyar nyelv szórendje. Egyenes és függõ idézet. IRODALOM Témakörök Tartalmak Az irodalom határterületén – a népszerû irodalom mûfajai Változatos témájú irodalmi mûvek olvasása és feldolgozása a magyar és világirodalomból, a népszerû, illetve lektûr irodalom hatáskeltõ eszközei és értékelésük. Az irodalom nagy témáiból Regények, regényrészletek, elbeszélések, lírai alkotások a magyar és a világirodalom visszatérõ nagy témáit feldolgozó irodalmi alkotások körébõl (ifjúkor és felnõtt kor, társas kapcsolatok, utazás, identitás stb.). A Nyugat elsõ nemzedékének irodalmából Irodalmi és kulturális élet a Nyugat elsõ korszakában. Szépirodalmi alkotások a Nyugat elsõ nemzedékének íróitól. A dráma világa Legalább egy dráma (tragédia vagy vígjáték) feldolgozása, megtekintése. Kortárs irodalom – kortárs írók és olvasók Olvasmányok a szélesebb értelemben vett kortárs irodalomból. Regionális kultúra és irodalmi élet. Tánc és dráma Improvizáció – közösen egyeztetett témára, együttesen kidolgozott történetváz alapján. Memoriter Teljes mûvek, mûrészletek szöveghû fölidézése (négy-öt vers feldolgozott mûvekbõl, egy-egy 15-20 soros prózavagy drámarészlet). Idézetek alkalmazása célnak és a szövegkörnyezetnek megfelelõn szóban és írásban, a forrás megjelölése. Fogalmak Népszerû irodalom: lektûr, ponyva; epikai szerkezet, drámai szerkezet, monológ, dialógus, tragédia; szatíra, fantasztikum, szimbólum. Szerzõk és mûvek Ady Endre: Párisban járt az õsz, Szeretném, ha szeretnének és még egy vers; Babits Mihály, egy-két mûve; József Attila: Ringató és még két vers, köztük egy választhatóan A Dunánál, Elégia, Levegõt!; Karinthy Frigyes: Tanár úr kérem (egy részlet); Kosztolányi Dezsõ egy-két mûve; Móricz Zsigmond: Légy jó mindhalálig vagy más regénye, vagy egy regényrészlete és egy novellája; Tamási Áron: Ábel a rengetegben (a regény felépítése és egy részlete); négy-öt vers a mai magyar irodalomból, például Áprily Lajos, Illyés Gyula, Nagy László, Nemes Nagy Ágnes, Szilágyi Domokos és mások mûveibõl egy-egy; a világirodalom egy-két alkotása. A továbbhaladás feltételei A köznyelv, a tanult szaknyelv, a társalgás és a szleng szókészletében meglévõ eltérések felismerése és a kommunikációs helyzetnek megfelelõ használatuk. Tájékozottság és ítéletalkotás az alapvetõ tömegkommunikációs mûfajokban, a média szerepének és hatásának felismerése. A szöveg értõ befogadását biztosító olvasás, különféle mûfajú szövegek kifejezõ felolvasása, elmondása. A tanulmányokhoz szükséges eszközszintû íráskészség, jól olvasható esztétikus írás. A feldolgozott mûvekrõl, olvasmányélményekrõl, színházi elõadásról összefoglalás készítése a témának, a kommunikációs alkalomnak megfelelõ stílusban felelet vagy rövid írásos beszámoló formájában. A megismert mûfajok stíluseszközeinek megnevezése tárgyszerûen a tanult szakkifejezésekkel, jellemzésük példákkal. Az olvasott mûvekben megjelenített emberi problémák bemutatása önálló véleménynyilvánítással. Ismeretek a magyar irodalom nagyobb korszakairól (reformkor, a XX. század elsõ és második fele), néhány alkotó portréja, az olvasott mûvek elhelyezése a korban. A népszerû irodalom néhány gyakori mûfajának ismerete, hatáskeltõ eszközeik jellemzése. A leíró nyelvtani ismeretek rendszerezése: hangtani, szó- és alaktani, jelentéstani, mondattani jelenségek fogalmi szintû megnevezése, elemzése egyszerûbb esetekben, a szórend és a jelentés összefüggésének fölismerése. Mondattani nyelvhelyességi ismeretek alkalmazása szóban és írásban. Az idézés, a párbeszéd, a központozás helyesírása. A gyakrabban használt mindennapi hivatalos iratok jellemzõinek ismerete. Tájékozottság a magyar nyelv eredetérõl, helyérõl a világ nyelvei között. Jártasság az önálló könyvtári munkában, a tárgyi katalógus használatában. Színházi elõadás megtekintésének élménye alapján beszámoló készítése. Részvétel az improvizációs játékokban. TÖRTÉNELEM ÉS ÁLLAMPOLGÁRI ISMERETEK 5–8. évfolyam Célok és feladatok A történelem – mint múltismeret – a társadalom kollektív memóriájaként az emberi azonosságtudat egyik alapja. A nemzeti; az európai és az egyetemes emberi identitást formálja, erõsíti. A történelembõl ugyanakkor az is kitûnik, hogy az egyes népek, nemzetek kölcsönösen egymásra vannak utalva. A kölcsönös függõség megértése átfogó világtörténelmi látásmódot, a különbségek tudomásul vétele a kultúrák sajátos értékeinek és érdekeinek megismerését és tiszteletben tartását kívánja. A tantárgy feladata elsõsorban a történelmi szemlélet fejlesztése. Annak tudatosítása, hogy a széles értelemben vett emberi mûveltség minden eleme felhalmozási folyamat eredménye. A történelem és állampolgári ismeretek tantárgy célja ebbõl következõen az, hogy megértesse a folyamatosság és a változás-változtatás történelmi szerepét, és ezen keresztül mutassa meg, hogy minden nemzedéknek megvan a maga felelõssége a történelem alakításában. Mindez a jelen ellentmondásos folyamataiban való eligazodást is szolgálja. Az általános iskolai munkának a múltat élményszerûen megjelenítõ történetek tanításán kell alapulnia. A 10–12 éveseket általában a konkrét gondolkodás jellemzi. Az 5–6. évfolyamos tanulók a történelmi tényeket, fogalmakat, összefüggéseket a megelevenített eseményekbõl és jelenségekbõl – a történetekbõl – kiindulva érthetik meg a legkönnyebben. A történet a múlt színes, sodró valóságának szintézise, amely az elmúlt korokat átélhetõvé, érzékelhetõvé, szemlélhetõvé teszi. Ezt a képszerûen megjelenített múltat már az 5–6. évfolyamokon is elemzés tárgyává kell tenni, le kell vonni a megfelelõ következtetéseket, általánosításokat, és azokat bele kell helyezni a történelmi ismeretek rendszerébe. A történettanítás tehát nem helyettesíti, csupán megalapozza a történelemtanítást. A 7–8. évfolyamok történelemtanítása – a korábbi évfolyamok eredményeire támaszkodva – a múlt valóságát összetettebben, teljesebben, az általánosítás magasabb szintjén, sokoldalúbb történelmi összefüggésekbe ágyazva dolgozza fel. Ezeken az évfolyamokon a történelmet már nemcsak a jellemzõ életképek bemutatásával, hanem a kiemelkedõ események fonalára fûzve, történetileg tanítjuk. Alkalmazkodva az adott fejlõdési szinthez a képszerû megjelenítésre – a történettanításra – azonban ekkor is szükség van. Mindezek együtt alkalmassá tehetik a tanulókat arra, hogy a történelem megismerésének, elemzésének alapvetõ módszereit elsajátítsák. A tanulóknak arra is szükségük van, hogy a múlt ismerete mellett megértsék saját korukat. Az állampolgári ismeretek tanításának célja, hogy a diákok el tudjanak igazodni a jelen bonyolult közéletében, értsék a jogilag szabályozott demokratikus viszonyok rendszerét, mûködését. Így a tantárgy tanítása alapot ad a demokratikus közéletben való tudatos részvételhez. Fejlesztési követelmények A történelem és állampolgári ismeretek tantárgy fontos szerepet játszik az ismeretszerzési és -feldolgozási képességek kialakításában és fejlesztésében. Szükséges, hogy a tanulók ismereteket szerezzenek saját emberi-társadalmi környezetükbõl, történetekbõl, képekbõl, a tömegkommunikációs eszközökbõl, egyszerû statisztikai adatokból, grafikonokból, diagramokból, tárgyi és szöveges forrásokból és más ismerethordozókból. Fontos, hogy ezeket az ismereteket egyre önállóbban és egyre kritikusabban értelmezzék, s belõlük következtetéseket tudjanak levonni. A tananyag-feldolgozás folyamatában a diákok sajátítsák el a sokoldalú információgyûjtés és -felhasználás képességét, a legfontosabb kézikönyvek, lexikonok, atlaszok használatát. Legyenek képesek a legfontosabb történelmi fogalmak és kifejezések készségszintû alkalmazására. A különbözõ információk feldolgozása során legyenek képesek különbséget tenni tények és vélemények között, tanulják meg az információt kritikusan szemlélni, a történelmi-társadalmi jelenségek összefüggéseit megkeresni, e jelenségeket összehasonlítani. Konkrét ismeretekhez kapcsolódóan ismerjék fel a folyamatosság és a változások szerepét a történelmi folyamatokban, tudatosítsák, hogy a folyamatosságnak, az értékek megõrzésének nagy szerepe van a társadalom életében. A tananyag feldolgozása során ismerjék meg azokat az alapvetõ elemzési, értelmezési szempontokat, módszereket, amelyek segítségével képesek lesznek kialakítani véleményüket személyekrõl, helyzetekrõl, eseményekrõl, intézményekrõl. Ennek alapján véleményüket egyre árnyaltabban tudják megindokolni. A történelemtanításnak-tanulásnak a tanulók szóbeli és írásos kifejezõképességének fejlesztésében is jelentõs szerepe van. A tanulók szerezzenek gyakorlatot események elbeszélésében, különféle szövegek reprodukálásában. Tanuljanak meg írásban válaszolni szóbeli és írásbeli kérdésekre, vázlatot, felelettervet írni, jegyzetelni. Legyenek képesek rövid beszámolót, kiselõadást tartani egy-egy témáról különbözõ információk alapján. Sajátítsák el a kulturált vita technikáit és szabályait. Véleményüket lényegre törõen és érvekkel alátámasztva fejtsék ki. Ugyanakkor legyenek képesek a másik fél véleményét is pontosan megérteni és figyelembe venni hozzászólásaikban. A történelemi események idõben és térben játszódnak, hatékony történelmi tudat nem alakulhat ki idõbeli és térbeli tájékozódási képesség nélkül. Ennek gyakorlására ezért mind a négy évben folyamatosan szükség van. Az évszámok segítségével történõ tájékozódó képesség fejlesztése mellett a tanulóknak el kell sajátítaniuk az idõ tagolásának módszerét. A tanulóknak az eseményeket térben is el kell tudni helyezniük. Gyakorlatot kell szerezniük különbözõ méretarányú térképek olvasásában és annak megítélésében, hogy a földrajzi környezet hogyan hat egy-egy ország, térség fejlõdésére.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes